[{"text_idx": "#000000", "text": "Neli Eesti toidutoodet ta\u0308histavad portselanpulma Pa\u0308a\u0308sukesema\u0308rgiga"}, {"text_idx": "#000003", "text": "\u201eTa\u0308histame ta\u0308na Pa\u0308a\u0308sukesema\u0308rgi 20. aastapa\u0308eva, mille puhul on po\u0303hjust tunnustada ja ta\u0308nada paljusid Eesti toidutootjaid ja inimesi, kes on aidanud kaasa Eesti tuntuima toiduma\u0308rgise Pa\u0308a\u0308sukesema\u0308rgi eduloole. Eesti toidutoodete ko\u0303rgele kvaliteedile ja kodumaisele pa\u0308ritolule viitaval Pa\u0308a\u0308sukesema\u0308rgil on oluline ta\u0308hendus nii Eesti po\u0303llumeeste, toiduto\u0308o\u0308stuste kui tarbijate jaoks,\u201c u\u0308tles Eesti Po\u0303llumajandus-Kaubanduskoja juhatuse liige Meeli Lindsaar."}, {"text_idx": "#000004", "text": "Lindsaare so\u0303nul on neli Eesti toiduainet uhkusega Pa\u0308a\u0308sukesema\u0308rki kandnud juba 20 aastat esimesest konkursist alates, neid valmistatakse ja\u0308tkuvalt kodumaisest po\u0303hitoorainest ja nende kvaliteet on pu\u0308sinud stabiilselt hea. \u201eAbieluga paralleeli to\u0303mmates vo\u0303ib o\u0308elda, et nende toidutoodete ja Pa\u0308a\u0308sukesema\u0308rgi harmooniline kooselu on jo\u0303udnud portselanpulmadeni, mille ta\u0308histamiseks annamegi neljale Eesti toidutootjale su\u0308mboolse portselanist ta\u0308numa\u0308rgi,\u201c selgitas Lindsaar."}, {"text_idx": "#000005", "text": "Ta\u0308na Saku mo\u0303isas toimuval Pa\u0308a\u0308sukesema\u0308rgi tunnustamisu\u0308ritusel ta\u0308natakse inimesi ja ettevo\u0303tteid, kes on la\u0308bi ajaloo Pa\u0308a\u0308sukesema\u0308rgi eduloole kaasa aidanud. Eesti Po\u0303llumajandus-Kaubanduskoja no\u0303ukogu otsustas eile Pa\u0308a\u0308sukesema\u0308rgi 20. aastapa\u0308eva puhul nimetada Eesti Po\u0303llumajandus-Kaubanduskoja auliikmeks ma\u0308rgi su\u0308nni juures olnud toonase po\u0303llumajandusministri Ivari Padari, kes on viimase 20 aasta jooksul andnud suure panuse nii Pa\u0308a\u0308sukesema\u0308rgi loomisesse kui koja arengusse. Erinevates rollides Po\u0303llumajandus- ja Maaeluministeeriumis, Euroopa Parlamendis ning Riigikogus on Padar olnud ta\u0308nuva\u0308a\u0308rseks koosto\u0308o\u0308partneriks Eesti po\u0303llumeestele ja toidutootjatele paljudes olulistes sektori arengut mo\u0303jutavates teemades."}, {"text_idx": "#000006", "text": "Sellel na\u0308dalal ta\u0308histatakse Eesti Po\u0303llumajandus-Kaubanduskoja poolt va\u0308lja antava pa\u0308a\u0308sukesema\u0308rgi 20. aastapa\u0308eva. Esimesed Eesti rahvuslinnuga pa\u0308a\u0308sukesema\u0308rgid anti va\u0308lja 18. oktoobril 2000. aastal. Aastatega on Pa\u0308a\u0308sukesema\u0308rk to\u0303usnud Eesti ko\u0303ige tuntumaks toiduma\u0308rgiseks, mida teab umbes 90% Eesti elanikest."}, {"text_idx": "#000015", "text": "Eesti taimekasvatajad said eelmisel aastal..."}, {"text_idx": "#000016", "text": "Gru\u0308ne Woche Eesti stendi ku\u0308lastas..."}, {"text_idx": "#000019", "text": "EPKK seisab soodsa ettevo\u0303tluskeskkonna kujundamise ja vo\u0303rdsete konkurentsitingimuste eest Eesti po\u0303llumajandustootjate, po\u0303llumajandussaaduste to\u0308o\u0308tlejate, metsa- ja maamajandusettevo\u0303tjate stabiilseks arenguks.Loe la\u0308hemalt >"}]